Miguel Indurain

**Miguel Indurain Larraia** (Atarrabia, Nafarroa Garaia, 1964ko uztailaren 16a) txirrindulari profesional ohia da, historiako kirolari onenetakoa. Frantziako Tourra bost urtean irabazi zuen (1991tik 1995era), eta Italiako Giroa, bitan (1992 eta 1993). 1992an kiroletako Asturiasko Printzea saria eman zioten.

## Kirol ibilbidea 
Zortzi urtean C.C.Villavés amateur taldean aritu eta gero, 1984an egin zen txirrindulari profesional, Reynolds taldearekin kontratua izenpetutakoan.

1985ean lehen aldiz Frantziako Tourrean parte hartu zuen, eta Espainiako Vueltan elastiko horia jantzi zuen lau egunez.

Hurrengo urteetan, Frantziako Tourrean bere taldekide Pedro Delgado, 1988ko irabazlea, laguntzen aritu zen. 1989an Paris-Niza irabazi duen lehen euskal txirrindularia izan zen eta Tourreko lehen etapa garaipena lortu zuen.

Bere lehen Frantziako Tourra 1991n irabazi zuen, erlojupeko bi etapa garaipen lortu ondoren. Aurretik Espainiako Vueltan bigarren postua lortu zuen. 1992an etapakako bi bira handiak, Frantziako Tourra eta Italiako Giroa, irabazi zituen: Italiako Giroa irabazten zuen lehen euskal hiritarra izan zen. Gauza bera lortu zuen 1993an.

[thumb|ezkerrera|200px|Miguel Indurain, 1993ko [Frantziako Tourra|Frantziako Tourrean]]
1994an Tourra irabazi zuen laugarren aldiz jarraian, baina Italiako Giroan Eugeni Berzin errusiarrak garaitu zuen. Urte bereko irailean Orduko Errekorra lortu zuen, Chris Boardmanek zuen aurrekoa gaindituz eta berria 53.040 km-an utzirik. Proba horretarako *Espada* izeneko bizikleta iraultzaile eta modernoa erabili zuen. Hala ere, hilabete geroago Tony Rominger suitzarrak marka hobetu zuen. 1995ean bere azken Frantziako Tourra (bosgarrena jarraian) eta munduko erlojupeko txapelketa irabazi zituen.

Bere azken denboraldian ez zuen bere nahi nagusia lortu, hots, seigarren Tourra irabaztea, hamaikagarren postuan geratu baitzen. Atlantako Joku Olinpikoetan erlojupeko proban urrezko domina lortu zuen. Haren azken lasterketa Espainiako Itzulia izan zen, baina Covadongako aintziretan helmuga zuen etapan erretiratu zen.

1997ko urtarrilaren 2an iragarri zuen txirrindularitzari agur esan behar ziola.

## Palmaresa 
## Emaitzak lasterketa nagusietan
### Itzuli handiak 
### Beste itzuliak 
### Klasikoak, txapelketak eta Olinpiar jokoak 
—: Ez zuen parte hartuUT: Utzi, ez zuen amaituX: Ez zen jokatu

## Fundazioa 
1998an sortutako *Fundación Miguel Induráin* izeneko elkartearen ohorezko presidentea da. Nafarroako Gobernuak eta Espainiako Batzorde Olinpikoak bultzatua da, eta helburu nagusitzat probintziako goi-mailako kirolariak sustatzea du.

## Iruditegia 

Fitxategi:Miguel INDURAIN.jpg
Fitxategi:Miguel Indurain le 22 juillet 1993.jpg
Fitxategi:Miguel Induráin Tour de France 1993.jpg
Fitxategi:Indurain in Yellow Jersey.jpg
Fitxategi:Miguel Indurain 2.jpg
Fitxategi:Miguel Indurain.jpg
Fitxategi:Miguel Indurain. Escultura. Pamplona. 1996.jpg
Fitxategi:La Espada de Miguel Indurain.jpg
Fitxategi:Indurain gif.gif
Fitxategi:Induraini buruzko erakusketa. Desiderio Mondeloren argazkiak (96-417).jpg

## Erreferentziak 
## Kanpo estekak 
*  Miguel Indurainen web pertsonala
*  Miguel Indurain fundazioa
*   Indurainen kirol lorpenen zerrenda osoa
*